Nojus (vardas)
Nojus (angl. Noah) – vyriškas vardas, perimtas kaip Biblijos veikėjo Nojaus (hebr. ‏נוֹחַ‏‎) vardas. Manoma, kad šis vardas yra kildinamas iš babiloniečių ar asirų kalbos, kur žodis nukhu reiškia 'poilsis, miegas' ir siejamas su pasaulinio tvano istorijos šumeriška ar babiloniška kilme. Kitas aiškinimas šį vardą sieja su hebrajų kalbos šaknimi nahum 'guosti, raminti', praradusia galinį priebalsį.